{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog pravilnika o izmjenama i dopuni Pravilnika o provedbi mjere III.1.„Pripremna potpora“"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Aleksandra Marinović","PRAVILNIK","Poštovani, glede čl.8. st.3. (prihvatljivi troškovi) i čl.17.st.4. (sadržaj ZZI) radi pojašnjenja i izbjegavanja različitog tumačenja istih od strane LAGUR-a, predlažemo da se isti usklade generalno glede svih prihvatljivih troškova u okviru ZZI (ne samo trošak plaće), i to na jedan od sljedeća 2 načina: \n1) ili izričitim navođenjem krajnjeg roka plaćanja prihvatljivog troška od strane lokalne inicijative u čl. 8. st. 3. \n2) ili uvrštenjem pozivanja na odredbu čl. 17. st. 4. u čl. 8. st. 3. \ntako da se eliminiraju nejasnoće u primjeni istih u praksi. \n\nLAGUR Istarski švoj","Prihvaćen","Troškovi će biti prihvatljivi ako se odnose na aktivnosti koje su provedene do dana odobrenja LRSR, a plaćeni mogu biti i nakon toga datuma, ali najkasnije u trenutku podnošenja zahtjeva za isplatu odnosno konačnog zahtjeva za isplatu, sukladno točki 8. podtočki 4. Natječaja. Što se tiče troškova koji se obračunavaju na mjesečnoj razini (npr. najam, režije, plaće i slični troškovi), iznos prihvatljiv u okviru mjere III.1. „Pripremna potpora“ te iznos prihvatljiv u okviru tekućih troškova izračunavat će se proporcionalno broju dana u mjesecu studenom do dana odobrenja LRSR i nakon odobrenja LRSR do kraja studenoga, u odnosu na ukupan broj dana u mjesecu studenom (30 dana)."]
[2,"Maja Bjelan","PRAVILNIK","Predlaže se razmotriti izmjenu čl.8. st.3.Pravilnika koji glasi; \"Prihvatljivi troškovi iz stavaka 1. i 2. ovoga članka su troškovi nastali u razdoblju od 1. siječnja 2021. godine do dana odobrenja LRSR od strane Upravljačkog tijela, pod uvjetom da su nastali na teret i plaćeni od strane lokalne inicijative te da ih je moguće potvrditi kontrolom na terenu.\"\nImajući u vidu da većina FLAG-ova tijekom studenog još uvijek provodi dio aktivnosti  planiranih u okviru Pripremne potpore, postavlja se pitanje prihvatljivosti troška rada za studeni, a obzirom da se radi o trošku koji je faktički nastao u studenom u vidu rada radnika, troška prijevoza i sl. .\nČl. 17. st. 4. nije nedvojbeno propisano da li se isto odnosi i na isplatu plaće. Obzirom da se realno zakonski plaća može isplatiti i zadnjeg dana u tekućem mjesecu kada je rad obavljen, smatramo da prihvatljivost troška do trenutka odobrenja LRSR ( izuzev ako LRSR neće biti odobrena 30.11.2023.) nije najbolje rješenje te predlažemo da se odobri prihatljivost troška do krajnjeg datuma za odobrenje LRSR, znači do 30.11.2023.,prije svega radi omogućavanja FLAG-ovima pokrivanja troškva rada koji su  stvarno nastali zadnjeg dana u studenom kada je rad za taj mjesec obavljen, a povezani su sa aktivnostima u okviru Pripremne potpore. Naravno, na razini je svakog FLAG-a odlučivanje o terminu isplate plaće, uvažavajući odredbe ZOR-a. \nIli da se jednostavno propiše iznimka od odredbe čl. 8.st.3 te da je prihvatljiv trošak plaće nastao u prosincu za aktivnosti provedene u okviru Pripremne potpore u studenom. Isto je potrebno uskladiti i u čl. 17.st.4. obzirom da nije nedvojbeno jasno da li se isto odnosi i na plaću jer se zqa plaću izdaje platna lista, a ne račun.\n\nFLAG Tri mora","Prihvaćen","Troškovi će biti prihvatljivi ako se odnose na aktivnosti koje su provedene do dana odobrenja LRSR, a plaćeni mogu biti i nakon toga datuma, ali najkasnije u trenutku podnošenja zahtjeva za isplatu odnosno konačnog zahtjeva za isplatu, sukladno točki 8. podtočki 4. Natječaja. Što se tiče troškova koji se obračunavaju na mjesečnoj razini (npr. najam, režije, plaće i slični troškovi), iznos prihvatljiv u okviru mjere III.1. „Pripremna potpora“ te iznos prihvatljiv u okviru tekućih troškova izračunavat će se proporcionalno broju dana u mjesecu studenom do dana odobrenja LRSR i nakon odobrenja LRSR do kraja studenoga, u odnosu na ukupan broj dana u mjesecu studenom (30 dana)."]